recursal/SuperWikiNEXT-32B huggingface dataset:
स्वर्गपक्षी (एपस) तारामंडल
**स्वर्गपक्षी** या **एपस** (अंग्रेज़ी: Apus) तारामंडल खगोलीय गोले के दक्षिणी भाग में दिखने वाला एक तारामंडल है। यह बहुत ही छोटा तारामंडल है और इसके सितारे भी कम रोशन हैं। इसकी परिभाषा लगभग ४०० वर्ष पूर्व दो डच नाविकों ने की थी, जिन्होनें पृथ्वी के दक्षिणी गोलार्ध (हेमिसफ़्येअर) से नज़र आने वाले १० अन्य तारामंडलों की भी परिभाषा की।

नाम की उत्पत्ति
---------------

यूनानी भाषा में "एपस" का अर्थ होता है "बिना पैर वाला"। यह नाम स्वर्गपक्षी (बर्ड ऑफ़ पैराडाइज़) पर रखा गया था क्योंकि यह माना जाता था कि उनके पाऊँ नहीं होते, हालंकि बाद में यह एक मिथ्या साबित हुई।

तारे और अन्य वस्तुएँ
--------------------

स्वर्गपक्षी तारामंडल में चार मुख्य तारे हैं, हालांकि वैसे इसमें १२ तारों को बायर नाम दिए जा चुके हैं। सन् २०११ तक इनमें से किसी के भी इर्द-गिर्द कोई भी ग़ैर-सौरीय ग्रह परिक्रमा करता हुआ नहीं पाया गया था। इस तारामंडल में खगोलशास्त्रियों की दिलचस्पी वाले कुछ तारागुच्छ हैं और एक आई॰सी॰४६३३ नामक नीहारिका (नेब्युला) भी है।

इन्हें भी देखें
---------------

* तारामंडल

सन्दर्भ
-------

1. ↑  Chris Sasaki. "The Constellations: Stars & Stories". Sterling Publishing Company, Inc. 2003. आई॰ऍस॰बी॰ऍन॰ 9781402708008.
सेबैस्टियन कोर्दा (/ˈkɔːrdə/ KORD-ə; जन्म 5 जुलाई 2000) एक पेशेवर अमरीकी टेनिस खिलाड़ी हैं।

जन्म
----

सेबैस्टियन कोर्दा का जन्म 5 जुलाई 2000 को हुआ था। वे दो चेक टेनिस खिलाड़ी-पूर्व पुरुष विश्व नंबर दो पेट्र कोर्दा और पूर्व शीर्ष 30 महिला खिलाड़ी रेजिना राजचर्तोवा के बेटे हैं। उनके पिता एकल और युगल दोनों में ऑस्ट्रेलियन ओपन चैंपियन और फ्रेंच ओपन फाइनलिस्ट थे। सेबेस्टियन की बड़ी बहनें जेसिका और नेली दोनों एलपीजीए गोल्फ की पेशेवर खिलाड़ी हैं।

आरंभिक जीवन
-----------

कोर्दा 3 साल की उम्र से प्रतिस्पर्धी जूनियर आइस हॉकी खेलते हुए बड़े हुए। उन्होंने वर्ष 2009 को 9 साल की उम्र में यूएस ओपन में अपने पिता के साथ जाने के बाद टेनिस खेलने का फैसला किया। 11 साल की उम्र में उन्होंने प्राग में एक गोल्फ टूर्नामेंट जीता, जिसमें उनकी बहन नेली ने भी भाग लिया था।

व्यावसायिक जीवन
---------------

सेबैस्टियन ने टेनिस खेलने की शुरुआत न्यूयॉर्क ओपन से की। वाइल्डकार्ड से प्रवेश पाकर वे पहले दौर में ही फ्रांसेस टियाफो से तीन सेटों में हार गए।

सेबैस्टियन ने यूएस ओपन से पहले वेस्टर्न एंड सदर्न ओपन टूर्नामेंट में क्वालीफायर के रूप में वरिष्ठ 1000 में शामिल हुए। उन्होंने अपने शानदार प्रदर्शन की शुरुआत यूएस ओपन में वाइल्डकार्ड के रूप में प्रवेश पाकर की, जहाँ उन्हें डेनिस शापोवालोव ने हराया था।

संदर्भ
------


1. ↑  "सेबैस्टियन कोर्दा'स स्मार्ट डिसीज़न टू ट्रेड हिज़ स्केट्स फ़ॉर अ टेनिस रैकेट". *ईएसपीएन*. 13 फरवरी 2018. अभिगमन तिथि 13 फरवरी 2018.
2. ↑  "कीपिंग अप विद द कोर्दास... स्पोर्टिंग सक्सेस पार फ़ॉर द कोर्स". *एटीपी टूर*. 2 अक्तूबर 2020. अभिगमन तिथि 2 जुलाई 2021.
3. ↑  "फ़्रांसेज़ तियाफ़ॉय बीट्स सेबैस्टियन कोर्दा ऐट न्यूयॉर्क ओपन". *न्यूज़डे*. 12 फरवरी 2018. मूल से 9 दिसंबर 2021 को पुरालेखित. अभिगमन तिथि 29 जून 2023.
**मनोविज्ञान में संरचनावाद** (Structuralism in psychology) या **संरचनात्मक मनोविज्ञान** (structural psychology), विल्हेम वुन्ट तथा एडवर्ड ब्रडफोर्ड टिचनर द्वारा विकसित एक चेतना सिद्धान्त **(theory of consciousness) है।**

मनोविज्ञान को दर्शनशास्त्र से अलग करके क्रमबद्ध अध्ययन करने का श्रेय संरचनावाद को जाता है, जिसके प्रवर्तक विलियम बुण्ट (1832-1920) तथा ई.बी. टिचनर (1867-1927) थे। इन्होनें अमेरिका के कार्नेल विश्वविद्यालय में इसकी शुरूआत की। बुण्ट ने 1879 में लिपजिंग विश्वविद्यालय में मनोविज्ञान की प्रथम प्रयोगशाला की स्थापना की और मनोविज्ञान के स्वरूप को प्रयोगात्मक बना दिया। बुण्ट ने मनोविज्ञान को चेतन अनुभूति का अध्ययन करने वाला माना, जिसे मूलतः दो तत्वों में विश्लेषित किया जा सकता था। वे दो तत्व थे- संवदेन तथा भाव। बुण्ट ने चेतन को वस्तुनिष्ठ (ऑब्जेक्टिव) तत्व बताया। बुण्ट का विचार था कि प्रत्येक भाव का अध्ययन तीन विभाओं में अवस्थित किया जा सकता है- उत्तेजना-शांत, तनाव-शिथिलन तथा सुखद-दुःखद। इसे भाव का **त्रिविमीय सिद्धान्त** कहा गया। टिचनर ने बुण्ट की विचारधारा को उन्नत बनाते हुये कहा कि चेतना के दो नहीं तीन तत्व होते है- संवदेन, प्रतिमा तथा अनुराग। टिचनर ने बुण्ट के समान अन्तःनिरीक्षण को मनोविज्ञान की एक प्रमुख विधि माना है। बुण्ट ने चेतना के तत्वों की दो विशेषताएं बतायी थी- गुण तथा तीव्रता। टिचनर ने इनकी संख्या चार कर दी- गुण, तीव्रता, स्पष्टता तथा अवधि। टिचनर ने ध्यान प्रत्यक्षण, साहचर्य, संवेदन आदि क्षेत्रों में भी अपना योगदान दिया।

संरचनावाद का शिक्षा में योगदान
------------------------------

* (१) संरचनावाद का योगदान शिक्षा तथा शिक्षा मनोविज्ञान के लिये प्रत्यक्ष न होकर परोक्ष रूप में है। संरचनावाद ने सर्वप्रथम मनोविज्ञान को दर्शनशास्त्र से अलग करके इसका स्वरूप प्रयोगात्मक बनाया, जिससे मनोविज्ञान की हर शाखा, जिसमें शिक्षा मनोविज्ञान भी शामिल था, का स्वरूप प्रयोगात्मक हो गया।

* (२) मनोविज्ञान का स्वरूप प्रयोगात्मक होने से शिक्षा की नयी पद्धति के बारे में शिक्षकों को सोचने की चेतना आयी। अन्तःनिरीक्षण विधि को प्रयोग शिक्षार्थी की मानसिक दशाओं तथा ध्यान, सीखना, चिंतन आदि प्रक्रियाओं के अध्ययन करने में प्रारंभ कर दिया।

* (३) शिक्षा में उन पाठ्यक्रमों को अधिक महत्व दिया जाने लगा जिससे शिक्षार्थियों के चिन्तन, स्मरण, प्रत्यक्षण एवं ध्यान जैसी मानसिक क्रियाओं का समुचित विकास तथा उनका प्रयोगात्मक अध्ययन संभव हो।

इन्हें भी देखें
---------------

* संरचनावाद
* संरचनावादी आलोचना
**स्वामी वीरेश्वरानन्द** (३१ अक्टूबर १८९२ - १३ मार्च १९८५) रामकृष्ण मठ तथा रामकृष्ण मिशन के दसवें अध्यक्ष थे। उनका मूल नाम 'पाण्डुरंग प्रभु' था। 

पाण्डुरंग प्रभु का जन्म ३१ अक्टूबर १८९२ को मंगलुरु के निकट गुरुपुर में हुआ था। जब ये छोटे थे तभी इनके पिता जी का देहान्त हो गया, इसलिए इनकी माता जी सभी बच्चों के साथ अपने मायके (मंगलुरु) आ गयीं। 

उनकी शिक्षा चेन्नै के 'मद्रास लॉ कॉलेज' में हुई जहाँ उन्हें स्वामी विवेकानन्द का सम्पूर्ण साहित्य पढ़ने का अवसर मिला। सन १९१६ में उन्होने बेलूड़ मठ में प्रवेश लिया। शारदा माँ ने उन्हें जून १९१६ में प्रवेश दिया। १२ जनवरी १०२० को उन्होने स्वामी ब्रह्मानन्द से दीक्षा ली। सन्यास की दीक्षा लेने के पश्चात वे वाराणसी में रहे। सन १९२१ में मायावती के अद्वैत आश्रम में भेजा गया। १९२७ में उन्हें अद्वैत आश्रम के अध्यक्ष, १९२९ में रामकृष्ण मठ के ट्रस्टी, १९३८ में रामकृष्ण मठ के सह-सचिव बनाये गये। उन्हें वाराणसी, ओड़ीसा, मद्रास प्रेसिडेन्सी, सिलोन (श्रीलंका) और अन्य स्थानों पर भी भेजा गया। 

१९४२ में वे पुनः बेलूढ़ मठ में आ गए। जब स्वामी माधवानन्द ने अस्वस्थता के कारण कार्य से छुट्टी ले ली तब स्वामी वीरेश्वरानन्द ने उनके नाम से १९४९ से १९५१ तक मठ का संचालन भार संभाला। १९६१ में वे महासचिव बनाए गए। २२ फरवरी १९६२ को जब स्वामी माधवानन्द का देहान्त हुआ, तब वे रामकृष्ण मठ एवं रामकृष्ण मठ के अध्यक्ष बनाए गए। 

१३ मार्च १९८५ को आपका देहान्त हो गया।

बाहरी कड़ियाँ
-------------

* Biography at Ramakrishna Mission website - Swami Vireshwarananda
* Bhagavad Gita: With the gloss of Sridhara Swami - Swami Vireshwarananda ISBN 81-7120-402-3
* Brahma Sutras: According to Sri Sankara (html e-book) - Swami Vireswarananda
* Brahma Sutras: According To Ramanuja - Swami Vireswarananda
* Brahma Sutras: According To Shankara - Swami Vireswarananda
* Spiritual Ideal for the Present Age - Swami Vireshwarananda
* On Holy Mother Sri Sarada Devi
* Subhasis Chattopadhyay, Review of *Swami Vireswarananda: A Biography and Pictures*, *Prabuddha Bharata or Awakened India*,121 (4) (April 2016): 427–9
"भाई पढ़ले यह संसार, खुला हुआ है महा शास्त्र, यह शास्त्रों का आधार"

 
उद्धरण
>  "भाईचारा यह संसार, महाशास्त्रों का खुलासा हुआ है, यह शास्त्रों का आधार है" 
> 
> 

**स्वामी सत्यभक्त** ( हिन्दी: स्वामी सत्यभक्त ) ( **दरबरीलाल** के रूप में जन्म; 10 नवंबर 1899 - 10 दिसंबर 1998) एक भारतीय विद्वान, दार्शनिक, सुधारक और सत्य समाज के संस्थापक थे। 

सागर के शाहपुर में जन्मे मूलचंद, 4 साल की उम्र में अपनी मां की मृत्यु के बाद दमोह में अपनी मौसी के घर चले गए, जहां उनका नाम बदलकर दरबारीलाल रखा गया। वे दमोह में गणेशप्रसाद वर्णी से मिले और उनसे प्रभावित होकर वे सागर में वर्णीजी द्वारा स्थापित पाठशाला में शामिल हो गए। 19 वर्ष की आयु में, उन्होंने न्यायतीर्थ की उपाधि के साथ स्नातक किया और एक वर्ष के लिए वाराणसी के सत्यवाद विद्यालय में शिक्षक बने। इसके बाद वे सिवनी और फिर इंदौर चले गए, जहाँ उन्होंने अपने तर्कवादी सिद्धांतों को विकसित किया।

* Swami Satyabhakta, official website


1. ↑  अखण्ड ज्योति 1967 नवम्बर
2. ↑  अखण्ड ज्योति 1967 नवम्बर
3. ↑  In The Mirror Of My Memories, Life Of Pandit Nathu Ram Premi: Scholar And Social Reformer, by Pandit Sukhlal Sanghvi, Jain Jagaran ke Agraduta, Bharatiya Jnanapitha, 1952, p. 267-268
**हंस** का प्रकाशन सन् 1930 ई० में बनारस से प्रारम्भ हुआ था। इसके सम्पादक मुंशी प्रेमचन्द थे। प्रेमचन्द के सम्पादकत्व में यह पत्रिका हिन्दी की प्रगति में अत्यन्त सहायक सिद्ध हुई। सन् 1933 में प्रेमचन्द ने इसका काशी विशेषांक बड़े परिश्रम से निकाला। वे सन् 1930 से लेकर 1936 तक इसके सम्पादक रहे। उसके बाद जैनेन्द्र और प्रेमचंद की पत्नी शिवरानी देवी ने संयुक्त रूप से इसका सम्पादन प्रारम्भ किया। हंस के विशेषांकों में *प्रेमचन्द स्मृति अंक*, *एकांकी नाटक अंक* 1938, *रेखाचित्र अंक*, *कहानी अंक*, *प्रगति अंक* तथा *शान्ति अंक* विशेष रूप से उल्लेखनीय रहे। जैनेन्द्र और शिवरानी देवी के बाद इसके सम्पादक शिवदान सिंह चौहान और श्रीपत राय उसके बाद अमृत राय और तत्पश्चात् नरोत्तम नागर रहे। बहुत दिनों बाद सन् 1959 में हंस का एक वृहत् संकलन सामने आया जिसमें बालकृष्ण राव और अमृत राय के संयुक्त सम्पादन में आधुनिक साहित्य एवं उससे सम्बन्धित नवीन मूल्यों पर विचार किया गया था।

सन्दर्भ
-------

1. ↑  बाहरी, डॉ॰ हरदेव (1986). *साहित्य कोश, भाग-2,*. वाराणसी: ज्ञानमण्डल लिमिटेड, वाराणसी. पृ॰ 663. `|access-date=` दिए जाने पर `|url= भी दिया जाना चाहिए` (मदद)

इन्हें भी देखें
---------------

* हंस पत्रिका
राजस्थान के सवाई माधोपुर जिले का सवाई माधोपुर रेलवे स्टेशन भारत का पहला हेरिटेज रेलवे स्टेशन है। इस रेलवे स्टेशन को रणथम्भौर राष्ट्रीय उद्यान की विशेष झलक पाने हेतु "डब्ल्यू डब्ल्यू एफ" और "भारतीय रेल मंत्रालय" के सहयोग बाघ बचाओं, जंगल बचाओं एवं जल बचाओ के के उपक्रम में बनाया गया है। जो कि वास्तव में रेलवे की महत्वपूर्ण योजना थी। 
पर्यटन को बढ़ावा देने और आमजन को वन्य जीवों के प्रति जागरूक करने के लिए सवाई माधोपुर रेलवे स्टेशन को वन्यजीवों और पेड़-पौधों सहित प्राकृतिक छटाओं की खूबसूरत चित्रकारी से सजाया गया, जिसके चलते सवाई माधोपुर देश का पहला हेरिटेज रेलवे स्टेशन बन चुका है। यह काम भारतीय रेल मंत्रालय और विश्व प्रकृति निधि भारत एवं डब्ल्यू डब्ल्यू एफ के संयुक्त प्रयास से रेलवे स्टेशन की दीवारों पर वन्य जीवों सहित प्राकृतिक छटाओं की चित्रकारी करने का काम किया गया। अब सवाई माधोपुर रेलवे स्टेशन से निकलने वाले यात्रियों को रणथंभोर राष्ट्रीय उद्यान की झलक रेलवे स्टेशन पर ही देखने को मिल जाती है, जो लोगों को बरबस ही अपनी और आकर्षित करती है।

रणथम्भौर आर्टस शैली
-------------------

रणथंभोर आर्टस शैली वन्य जीवों, वनस्पतियों एवं प्राकृतिक दृश्यों के लिए देश-विदेश में काफी प्रसिद्ध है, इसी आर्टस शैली का उपयोग सवाई माधोपुर रेलवे स्टेशन पर प्रयोग किया गया है। इस शैली का प्रयोग सवाई माधोपुर रेलवे स्टेशन पर 'लोगों को वन्य जीवों के प्रति जागरूक करने' , 'जल बचाओ' , 'बाघ बचाओ' , ' वन बचाओ' के हिसाब से दर्शाया गया है। सवाई माधोपुर रेलवे स्टेशन पर "पुरुष को पेड़ और महिला को डाली-फूल-पत्ती दर्शाकर" चित्रकारी की गई जो बहुत ही सुंदर है।

टाइगर सिटी
----------

सवाई माधोपुर जिले में रणथंभौर राष्ट्रीय उद्यान है जो कि बाघ के लिए विश्व प्रसिद्ध है। यह भारत की सबसे छोटी बाघ परियोजना होते हुए भी भारत में स्वच्छंद बाघ के दर्शन हेतु सबसे बेहतरीन जगह है। इन्हीं के चलते सवाई माधोपुर को 'टाइगर सिटी' के नाम से जाना जाता है। टाइगर की बहुलता व पर्यटकों की पसंदीदा जगह होने के कारण सवाई माधोपुर रेलवे स्टेशन पर डब्ल्यू डब्ल्यू एफ व भारतीय रेलवे मंत्रालय के सहयोग से इस स्टेशन को टाइगर थीम पर रूप दिया गया, टाइगर के अलावा जंगल बचाओ, पानी बचाओ के संबंध मे विभिन्न प्रकार की यहाँ पर पेंटिंग की गई। सवाई माधोपुर के लोकल चित्रकारों द्वारा की गई पेंटिंग विश्व स्तर टाइगर के लिए पहचानी जाती है। इसी के चलते सवाई माधोपुर रेलवे स्टेशन विश्व स्तर पर "टाइगर थीम" वाला पहला रेलवे स्टेशन है और भारत का पहला हेरिटेज रेलवे स्टेशन भी सवाई माधोपुर ही है।

पेंटिंग विशेषता
---------------

चित्रकार गजानंद के अनुसार 'एक्रिल कलर' से ये पेटिंग बनाई गई है जो 10 सालों तक किसी भी प्रकार से खराब नहीं होगी। पेंटिंग बनने के बाद इन्हें लेमीनेट कर दिया गया है, वहीं चित्रों को बनाने में सवाई माधोपुर के स्थानीय कलाकारों द्वारा "रणथंभोर आर्टस शैली" का प्रयोग किया गया है जो देश विदेश में काफी प्रसिद्ध है।

विश्व स्तर पर पहचान
-------------------

सवाई माधोपुर शहर वैसे तो विश्व स्तर पर अपने ऐतिहासिक घटनाओं व प्राकृतिक छटाओं के लिए पहले से ही प्रसिद्ध रहा है लेकिन इस शहर को विश्व स्तर पर पहचान यहाँ का रणथंभोर दुर्ग जो कि विश्व विरासत में शामिल है। वहीं इस शहर का रणथंभोर राष्ट्रीय उद्यान बाघों के लिए विश्व में काफी प्रसिद्ध है। इसी के चलते सवाई माधोपुर रेलवे स्टेशन को भारत का पहला हेरिटेज रेलवे स्टेशन बनाने में जो यहां के लोकल कलाकारों ने भूमिका निभाई वो काफी सराहनीय है, इस स्टेशन को हेरिटेज बनाने के बाद सवाई माधोपुर का नाम भारत में काफी प्रसिद्ध हुआ है।
**सोनी लिव** एक भारतीय समान्य मनोरंजन, वीडियो ऑन डिमांड सेवा चैनल है। इसका स्वमित्व सोनी पिक्चर्स नेटवकर्स इडिया प्राइवेट लिमिटेड के पास है। यह मुंम्बई, महाराष्ट्र, भारत मे स्थित है।

अवलोकन
------

सोनी लिव एक सबसे अच्छी एप है
यह सेवा 23 जनवरी 2013 को शुरू की गई थी। **सोनी लिव**, सोनी पिक्चर्स नेटवर्क्स इंडिया प्राइवेट लिमिटेड के स्वामित्व वाले टेलीविजन चैनलों के नेटवर्क का एक हिस्सा है। भारत में लि। नेटवर्क के अन्य चैनलों में शामिल हैं: सोनी टीवी , सोनी एसएबी , सोनी टेन , सोनी मैक्स, सोनी मैक्स 2 , सोनी सिक्स , सोनी पिक्स और सोनी वाय (पूर्व में एनिमैक्स एशिया)। सोनी एंटरटेनमेंट नेटवर्क का हिस्सा होने वाले चैनलों से इसकी 18 साल की सामग्री है। यह 700 से अधिक फिल्मों और 40,000+ घंटे के टेलीविजन शो का हिंदी, अंग्रेजी और तमिल में कवरेज करता है। यह मूल वेब श्रृंखला भी प्रदान करता है जैसेलवबाइट्स , मैरिड वूमेन डायरीज़ , आदि एप्लिकेशन ने जून 2020 में अपनी उपस्थिति में एक सुधार किया। 

एनीमे पहले लाइव चैनल के रूप में एनिमैक्स को शामिल करने के साथ सोनी लिव का हिस्सा था ।

सोनी पिक्चर्स नेटवर्क्स ने '*2018 फीफा विश्व कप* के लिए भारतीय उपमहाद्वीप टेलीकास्ट अधिकार प्राप्त किए । नेटवर्क के पास रूस में प्रसारित होने वाले चैनल भी होंगे, जिसमें Sony SIX, Sony TEN 1, Sony TEN 2, Sony TEN 3. सोनी लिव 14 जून से शुरू होने वाले सभी 2018 फीफा विश्व कप लाइव मैचों के स्ट्रीमिंग के लिए आधिकारिक मोबाइल और इंटरनेट ब्रॉडकास्टर है।

जून 2020 में, सोनी लिव ने संयुक्त राज्य अमेरिका में स्लिंग टीवी पर एक स्ट्रीमिंग सेवा के रूप में लॉन्च किया , जिसमें भारत में उपलब्ध सभी शो उपलब्ध हैं । इस सेवा की लागत $ USD प्रति माह  है , और इसे कई हिंदी -भाषा पैक में मुफ्त में शामिल किया गया है ।

सन्दर्भ
-------

बाहरी कड़ियाँ
-------------

* आधिकारिक जालस्थल
**स्वामी विपुलानन्द** ( तमिल: *சுவாமி விபுலாநந்தர்* ) (1892 - 20 जुलाई, 1947), श्रीलंका के पूर्वी प्रांत के एक श्रीलंकाई तमिल हिंदू समाज सुधारक, साहित्यिक आलोचक, लेखक, कवि, शिक्षक और तपस्वी थे । उन्हें **विपुलानंद आदिगल** के नाम से भी जाना जाता है। वे श्रीलंका में रामकृष्ण मिशन से जुड़े एक प्रारंभिक अग्रदूत थे। अन्य सुधारकों के साथ, विपुलानदा ने विभिन्न यूरोपीय शक्तियों द्वारा पिछले 500 वर्षों के औपनिवेशिक शासन के दौरान लंबे समय तक निष्क्रियता और गिरावट के बाद श्रीलंका में हिंदू धर्म और देशी परम्पराओं के पुनरुद्धार में महत्वपूर्ण भूमिका निभाई थी।

जीवनी
-----

विपुलानदा का जन्म श्रीलंका के बट्टिकलोआ के दक्षिण में करातिवु गाँव में हुआ था। उनके पिता का नाम स्वामीताम्बी और माता का नाम कन्नम्मा था। उनका जन्म का नाम मायलवगनम था। विपुलानदा की प्रारंभिक शिक्षा बट्टिकलोआ शहर के सेंट माइकल कॉलेज नेशनल स्कूल में हुई। 16 साल की अवस्था में अपनी हाई स्कूल की शिक्षा पूरी करने के बाद, विपुलानन्द सिंहल द्वीप के विभिन्न शहरों में शिक्षन में संलग्न रहे। शिक्षक के रूप में अपने कार्यकाल के दौरान उन्होंने लंदन विश्वविद्यालय से विज्ञान स्नातक की डिग्री पूरी की। वे श्रीलंका के प्रथम तमिल पंडितार भी थे। तमिल पंडितार की उपाधि तमिलनाडु स्थित मदुरै तमिल संगम द्वारा प्रदान की जाती है। अंततः वे श्रीलंका में रामकृष्ण मिशन के संचालन के प्रमुख और साथ ही दो विश्वविद्यालयों में तमिल भाषा के प्रोफेसर बने ।

सन्दर्भ
-------

1. 1 2  Arumugam, Sanmugam (1996). *Dictionary of Biography of the Tamils of Ceylon*.
2. 1 2  Kanagaretnam, Pan. "Swami Professor Vipulananda". मूल से 11 December 2008 को पुरालेखित. अभिगमन तिथि 2007-10-11.

बाहरी कड़ियाँ
-------------

* Swami Vipulananda : The Monk Who Recreated Lost Ancient Tamil Musical Instruments (स्वराज्य पत्रिका)
**स्वामी विष्णु तीर्थ** एक महान लेखक, संन्यासी एवं सिद्धयोग की शक्तिपात परम्परा के उच्च स्थान प्राप्त गुरु थे। उनका जन्म हिंदुस्तान के हरियाणा प्रदेश के झज्जर नामक स्थान पर हुआ था। स्वामीजी बचपन से ही अत्यन्त मेघावी थे। उन्होंने अपने चाचा के साथ रहकर अपनी स्नातक की पढ़ाई पुरी की। उसके बाद उनकी शादी हो गई और उन्होंने छतीसगढ़ के बिलासपुर जिले में शिक्षक की नौकरी कर ली। इसके बाद उन्होंने अलीगढ मुस्लिम यूनिवर्सिटी से स्नातकोत्तर की पढ़ाई की और कानून में उपाधि प्राप्त की। कानून की उपाधि लेने के बाद वह गाजियाबाद आकर वकालत करने लगे।

स्वामी विष्णुतीर्थ का सन्यास पूर्व नाम मुनिलाल शर्मा था। उनके एक बेटा और एक बेटी थे। बच्चों की शादी और पत्नी की मृत्यु के बाद मुनिलाल ने अध्यात्म ज्ञान की प्राप्ति के लिए ऋषिकेश की यात्रा की। सन १९३३ में, ऋषिकेश के स्वर्गाश्रम में उन्होंने सिद्ध योग के महान गुरु श्री योगानंद विज्ञानी जी महाराज से शक्तिपात की दीक्षा ली। हिमालय में बद्रीनाथ, केदारनाथ आदि अनेक स्थानों की यात्रा के बाद सन १९३९ में मुनिलाल ने अपने गुरु से सन्यास की दीक्षा लेने की इच्छा ज़ाहिर की। उनके गुरु श्री योगानंद जी ने उन्हें बनारस में स्वामी शंकर पुरषोत्तम तीर्थ जी के पास भेज दिया। स्वामी शंकर पुरषोत्तम तीर्थ जी ने उन्हें हरिद्वार में गंगा नदी के निकट मोहन आश्रम में सन्यास की दीक्षा दी। सन्यास के बाद हिंदू परम्परा के अनुसार उनका नाम स्वामी विष्णु तीर्थ रखा गया। श्री योगानंद विज्ञानी जी महाराज के निर्देश पर स्वामीजी ने मध्यप्रदेश में इंदौर की तरफ़ प्रस्थान किया। वहां उन्होंने देवास नामक स्थान पर नारायण कुटी सन्यास आश्रम की स्थापना की।

विष्णु तीर्थ जी ने अनेक साधकों के शक्तिपात परम्परा में दीक्षित किया। **स्वामी शिवोम् तीर्थ** उनके सबसे प्यारे शिष्य थे। विष्णु तीर्थ जी ने अनेकों पुस्तकें भी लिखी. देवात्म शक्ति उनके सबसे प्रसिद्ध रचना है। इस पुस्तक में उन्होंने शक्तिपात विज्ञान एवं कुंडलिनी शक्ति जैसे गूढ़ विषय को अपने प्रत्यक्ष अनुभव के आधार पर समझाया है।

स्वामी विष्णु तीर्थ जी महाराज को गंगा नदी से बहुत प्यार था। वह वर्ष में दो महीने गंगा नदी के किनारे स्थित योग श्री पीठ आश्रम में बिताया करते थे। आजकल इस आश्रम का संचालन स्वामी गोविंदानंद तीर्थ जी महाराज द्वारा होता है। विष्णु तीर्थ जी सन १९६९ में महासमाधी लेकर परमब्रह्म में विलीन हो गए।

रचनाएँ
------

* Devatma Shakti (Kundalini) Divine Power
* अध्यात्म विकास
* आत्म प्रबोध
* गीतातात्वामृतं
* प्राण तत्त्व
* प्रत्याभिज्ञाह्रदयं
* साधन संकेत
* सौन्दर्य लहरी
* शक्तिपात
* शिव सूत्र प्रबोधिनी
* उपनिषद् वाणी

स्वामी विष्णु तीर्थ महाराज के पावन साहित्य के संपर्क में आने से जीवन में बहुत बदलाव आया। आपसे नम्र निवेदन हे स्वामी महाराज के साहित्य का या प्रकाशन करे। 
विक्रमादित्य दाजी पणशीकर

'Links:
-------

* स्वामी गोविन्दन्न्द तीर्थ
* Yoga Shri Peeth
* Siddhayoga
* Siddha Yoga
***लकी फ्रेड*** मायरियम बैलेस्टरोस द्वारा बनाई गई एक एनिमेटेड श्रृंखला है और यह डिज़नी चैनल स्पेन के सहयोग से इमिरा एंटरटेनमेंट, टेलीविसियो डी कैटालुन्या, आरएआई फिक्शन और टॉप ड्रॉ एनीमेशन के बीच सह-उत्पादन है। यह 1 नवंबर, 2011 को डिज़नी चैनल स्पेन और निकेलोडियन लैटिन अमेरिका पर शुरू हुआ। यह शो 6-12 वर्ष के दर्शकों को लक्षित था।

कथानक
-----

फ्रेड एक 13 वर्षीय लड़का है जो एक दिन टहल रहा था और उसने अंतरिक्ष से एक रोबोट को दुर्घटनाग्रस्त होते देखा। रोबोट, जो किसी भी इलेक्ट्रॉनिक उपकरण में बदल जाएगा जिसकी फ्रेड ने कभी कल्पना भी नहीं की होगी, फ्रेड पर छाप छोड़ता है जिसने इसे फ्राइडे नाम दिया है। हालाँकि, रोबोट को फ्रेड के अगले दरवाजे वाले पड़ोसी ब्रियाना, उर्फ टॉप-सीक्रेट एजेंट ब्रेन्स का माना जाता था, और अब फ्रेड को ब्रियाना और फ्राइडे के साथ ग्रह की रक्षा करने में मदद करनी चाहिए।

वितरण एवं मान्यता
-----------------

यह शो एक सौ पचास से अधिक देशों और क्षेत्रों में वितरित किया गया था। इसने 2011 शिकागो अंतर्राष्ट्रीय बाल फिल्म महोत्सव में बच्चों की जूरी द्वारा सर्वश्रेष्ठ एनिमेटेड टेलीविजन कार्यक्रम का पुरस्कार जीता और स्पेन में 2011 यूरो फिल्म महोत्सव में सर्वश्रेष्ठ एनीमेशन यूरोपीय श्रृंखला में प्रथम स्थान प्राप्त किया।

संदर्भ
------

1. 1 2 3  "Lucky Fred". *MB Producciones* (अंग्रेज़ी में). अभिगमन तिथि 2022-06-20.
2. 1 2  Washington, Ed (2012-03-26). "Imira Signs New Broadcasters for 'Lucky Fred'" (अंग्रेज़ी में). अभिगमन तिथि 2022-06-20.

बाहरी कड़ियाँ
-------------

* *लकी फ्रेड*  इंटरनेट मूवी डेटाबेस पर
* आधिकारिक वेबसाइट Archived 2012-02-24 at the Wayback Machine
रामेश्वरम् गंधमादन पर्वत जो की कैलाश पर्वत के उत्तर में स्थित है, वहां आज भी ‘हनुमान जी’ निवास करते हैं। 

मान्यताओं अनुसार कैलाश पर्वत से उत्तर दिशा की ओर एक जगह है, जहां हनुमान जी आज भी निवास करते हैं। हनुमान जी के इस निवास स्थल का वर्णन कई ग्रंथों और पुराणों में भी मिलता है। हनुमान जी को मां सीता से अमरता का वरदान प्राप्त हुआ था। जब वे श्रीराम का संदेश लेकर माता सीता के पास पहुंचे थे, तब मां सीता ने उन्हें अमर होने का यह वर दिया था।

पुराणों के अनुसार, कलियुग में हनुमान जी गंधमादन पर्वत पर निवास करते हैं। एक कथा के अनुसार,अपने अज्ञातवास के समय हिमवंत पार करके पांडव गंधमादन के पास पहुंचे थे। एक बार भीम सहस्रदल कमल लेने के लिए गंधमादन पर्वत के वन में पहुंचें, तब उन्होंने हनुमान जी को वहां आराम करते देखा तो भीम ने उनसे अपनी पूंछ को मार्ग से हटाने के लिए कहा तो हनुमान जी ने कहा कि तुम स्वयं ही हटा लो लेकिन भीम अपनी पूरी ताकत लगाकर भी उनकी पूंछ हटा नहीं पाया था।

शास्त्रों में बताया गया है कि गंधमादन पर्वत कैलाश पर्वत के उत्तर में स्थित है, जहां महर्षि कश्यप ने तपस्या की थी। इस पर्वत पर गंधर्व, किन्नरों, अप्सराओं और सिद्घ ऋषियों का निवास है। इसके शिखर पर किसी वाहन से पहुंचना असंभव माना जाता है।

गंधमादन पर्वत हिमालय के कैलाश पर्वत से उत्तर दिशा की ओर है। यह पर्वत कुबेर के राज्यक्षेत्र में था। सुमेरू पर्वत की चारों दिशाओं में गजदंत पर्वतों में से एक को उस काल में गंधमादन पर्वत कहा जाता था। आज यह क्षेत्र तिब्बत के इलाके में है। इसी नाम से एक और पर्वत रामेश्वरम के पास भी स्थित है, जहां से हनुमान जी ने लंका पहुंचने के लिए समुद्र पार करने के लिए छलांग लगाई थी।

गंधमादन पर्वत पर एक मंदिर भी बना हुआ है, जिसमें हनुमान जी के साथ ही श्रीराम आदि की मूर्तियां भी विराजित हैं। कहते हैं इस पर्वत पर भगवान श्रीराम अपनी वानर सेना के साथ बैठ कर युद्ध के लिए योजना बनाया करते थे। लोक मान्यताओं अनुसार इस पर्वत पर भगवान राम के पैरों के निशान भी हैं

  


| * दे
* वा
* सं
**तुलसीदास** कृत **श्रीरामचरितमानस** एवं **वाल्मीकि** कृत **रामायण** |
| --- |
| काण्ड या सोपान | बालकाण्ड ·  अयोध्याकाण्ड ·  अरण्यकाण्ड ·  किष्किन्धाकाण्ड ·  सुन्दरकाण्ड ·  लंकाकाण्ड ·  उत्तरकाण्ड ·  खंडकाव्य |  |
| पात्र | दशरथ ·  कौशल्या ·  सुमित्रा ·  कैकेयी ·  जनक ·  मन्थरा ·  राम ·  भरत ·  लक्ष्मण ·  शत्रुघ्न ·  सीता ·  उर्मिला ·  मांडवी ·  श्रुतिकीर्ति ·  विश्वामित्र ·  अहिल्या ·  जटायु ·  सम्पाति ·  हनुमान ·  सुग्रीव ·  बालि ·  अंगद ·  जाम्बवन्त ·  विभीषण ·  ताड़का · त्रिजटा ·  शूर्पणखा ·  मारीच ·  सुबाहु ·  खर-दूषण ·  रावण ·  कुम्भकर्ण ·  मन्दोदरी ·  मयासुर ·  सुमाली ·  मेघनाद ·  प्रहस्त ·  अक्षयकुमार ·  अतिकाय ·  कालनेमि  ·  लव ·  कुश ·  वेदवती  ·  सुलोचना ·  तारा · ऋष्यशृंग · सुमन्त्र |
| स्थान | अयोध्या ·  मिथिला ·  लंका ·  सरयू ·  त्रेतायुग ·  औषधिपर्वत ·  अशोकवाटिका ·  ऋंगवेरपुर ·  ऋष्यमूक ·  चित्रकूट ·  दण्डक वन ·  ब्रह्मलोक ·  रामेश्वर ·  किष्किन्धा |
| अन्य | अग्निदेव ·  अत्रि ·  अध्यात्म रामायण ·  राधेश्याम रामायण ·  अन्त्येष्टि क्रिया ·  काकभुशुण्डि ·  कोपभवन ·  चूड़ामणि ·  जनकप्रतिज्ञा ·  दूत ·  धनुषयज्ञ ·  नागपाश ·  पातिव्रत धर्म ·  पुत्रकामेष्टि ·  पुष्पक विमान ·  पुलस्त्य ·  मुद्रिका ·  राक्षस ·  राज्याभिषेक ·  रामराज्य ·  वानरसेना ·  शक्तिबाण ·  शिवधनुष ·  संजीवनी ·  स्वयंवर ·  स्वर्णमृग ·  रामशलाका ·  रघुवंश ·  लक्ष्मणरेखा ·  वानर |
| श्रेणी पृष्ठ रामायण |
त्वचा के **हाइपोपिगमेंटेशन** के तीन मुख्य प्रकार होते हैं: विटिलिगो, पोस्‍ट इनफ्लेमेटरी हाइपोपिगमेंटेशन तथा रंजकहीनता। विटिलिगो को अरंजक क्षेत्रों के आधार पर वर्गीकृत किया जाता है। यह आमतौर पर सीमांकित एवं अक्सर सुडौल होते है जो मेलेनोसाइट्स (त्वचा के रंग के लिए जिम्मेदार कोशिकाएं) की कमी के कारण होते हैं। अरंजकता एक या दो स्थानों पर हो सकता है या ज्‍यादातर त्वचा की सतह को ढँक सकता है। विटिलिगो वाले क्षेत्रों में बाल सामान्यतः सफेद होते है। त्वचा के घाव वुड्स प्रकाश डालने पर उभरते हैं।

प्रज्वलन या प्रदाह बाद की हाइपो रंजकता कुछ किस्म के प्रदाह विकारों के भरने (उदाहरण डर्मिटाइटिस), जलने एवं त्वचा संक्रमण के बाद होता है। यह चोट के निशानों तथा एट्रोफिक त्वचा से संबंधित है। त्वचा की रंजकता कम होती है, लेकिन विटिलिगो समान दूधिया सफेद नहीं होती है। कभी स्वतःस्फूर्त पुन:रंजकता हो सकती है।

रंजकहीनता एक दुर्लभ ऑटोसोमल रिसेसिव इनहेरिटेड विकार है जिसमें मेलेनोसाइट्स उपस्थित होता हैं लेकिन मेलेनिन नहीं बनाते (पदार्थ जो त्वचा को रंगता है)। वे विभिन्न रूपों के होते हैं। टाइरोसिनेस-निगेटिव रंजकहीनता में बाल सफेद होते हैं, त्वचा पीली, एवं आंखें गुलाबी होती है; नायस्‍टेग्‍मस् एवं अपवर्तन की त्रुटियाँ एक सामान्य बात हैं। उन्‍हें सूर्य के प्रकाश से बचना चाहिए, धूप के चश्मे का उपयोग करना चाहिए, दिन के समय सनस्क्रीन एस.पी.एफ़ >= 15 का इस्तेमाल करना चाहिए।
इन तीन मुख्य प्रकार के हाइपोपिगमेंटेशन के अलावा त्वचा की एक सामान्य स्थिति जो सामान्यत: त्वचा में अरंजकता करती है, पिट्रियासिस के रूप में जानी जाती है।

| * दे
* वा
* सं
चर्म रोग  |
| --- |
|  •   खाज •   छाजन •   छाल रोग •   त्वचा का रंग बदलना •   बिवाई •   मुंहासे •   विटिलिगो |

| * दे
* वा
* सं
बीमारियाँ व रोग |
| --- |
| त्वचा |  • त्वचाशोथ • दाद • घमौरी • बिवाई • खाज • सफेद दाग •  कुष्ट रोग • मुंहासे • फोड़ा • फुंसी • रूसी • गंजापन • छाजन • छाल रोग • त्वचा का रंग बदलना |  |
| संक्रामक रोग |  • छोटी माता • चेचक • हैजा • डेंगू  • सूजाक • हेपेटाइटिस ए •  हेपेटाइटिस बी • हेपेटाइटिस सी • हेपेटाइटिस डी • हेपेटाइटिस ई • इनफ्लुएंजा • मलेरिया • खसरा • तानिकाशोथ • प्लेग • उपदंश • टेटनस • क्षयरोग • पीत ज्वर |
| मानसिक रोग |  • भय (फोबिया) • मनोदशा विकार • ज्ञानात्‍मक विकार • व्‍यक्तित्‍व विकार • अंतराबंध • द्रव्‍य संबंधी विकार • अवसाद • आई.ई.डी • चिंता • चित्तविभ्रम • द्विध्रुवी विकार • बहुव्यक्तित्व विकार • मनोविक्षिप्ति • मानसिक मन्दन • संविभ्रम • उत्पीड़न भ्रांति |
**सरदार स्वर्ण सिंह** (19 अगस्त 1907 - 30 अक्टूबर 1994) एक भारतीय राजनेता थे। वे सबसे अधिक समय तक भारत के केन्द्रीय कैबिनेट मंत्री रहे।

प्रारंभिक जीवन
--------------

स्वर्ण सिंह पुरेवाल का जन्म पंजाब के जलंधर जिले के शंकर गांव में 10 अगस्त 1907 को हुआ था। वह एक कृषि परिवार में पैदा हुए थे। 

उन्होंने कपूरथला में रणधीर कॉलेज में अपना इंटरमीडिएट (हाईस्कूल) पूरा किया। उसके बाद वह सरकारी कॉलेज, लाहौर में शामिल हो गए और सम्मान के साथ भौतिकी में डिग्री हासिल की। ​

इसके बाद उन्होंने लाइलपुर खालसा कॉलेज में भौतिकी में एक व्याख्याता के रूप में काम किया। इस नौकरी को छोड़ने के बाद उन्होंने लाहौर में सरकारी कानून महाविद्यालय में कानून का अध्ययन किया और 1932 में एलएलबी प्राप्त किया।

उन्होंने आपराधिक कानून में विशेषज्ञता रखने वाले पास के शहर जलंधर अपने गांव के पास वकालत शुरू किया।

राजनीतिक जीवन
-------------

### प्रारंभिक काल

1 9 30 में वह अकाली दल राजनीतिक दल में शामिल हो गए और मध्यपश्चियों तक वह 1 9 40 के दशक के मध्य में एक प्रमुख नेता थे। उन्होंने 1 9 40 के दशक की शुरुआत में भारतीय राष्ट्रीय कांग्रेस पार्टी और अकाली दल के बीच समझौता में एक महत्वपूर्ण भूमिका निभाई। 

1 9 46 के चुनाव से ठीक पहले, पंथिक पार्टी का गठन बलदेव सिंह के नेता के रूप में हुआ था और सिंह को इसके उप नेता चुना गया था। 1 9 46 में उन्हें पंजाब विधान सभा के सदस्य चुने गए थे। तब वह पंजाब सरकार सरकार के संसदीय सचिव बने। [उद्धरण वांछित]

वह पंजाब विभाजन समिति के सदस्य थे, जहां उन्होंने एक महत्वपूर्ण भूमिका निभाई। [उद्धरण वांछित]

15 अगस्त 1 9 47 को, भारतीय स्वतंत्रता के दिन उन्होंने पंजाब राज्य के कैबिनेट में गृह मंत्री के रूप में शपथ ली थी। साथ ही पंजाब की राजधानी शिमला से जल्लंधर में स्थानांतरित की गई थी। [उद्धरण वांछित]

13 मई 1 9 52 को जब उन्होंने जवाहरलाल नेहरू को केंद्रीय कैबिनेट में शामिल किया तो उन्होंने अपनी स्थिति इस्तीफा दे दी। [1] [2]

केंद्र सरकार में
----------------

उन्होंने 1952 में भारत के पहले प्रधान मंत्री जवाहरलाल नेहरू के कैबिनेट में प्रवेश किया,

उन्होंने भारत सरकार में उच्च रैंकिंग कैबिनेट मंत्री के रूप में अपने जीवन के 23 साल बिताए। उन्हें एक प्रभावी बहस और वार्ताकार होने की प्रतिष्ठा थी। बांग्लादेश के कारण संयुक्त राष्ट्र सुरक्षा परिषद में उनकी बहसें, जब पूर्वी पाकिस्तान मुक्ति युद्ध (1 9 71) पूरी तरह से झुका हुआ था, तो प्रभावशाली थे, "संयुक्त राष्ट्र के पूर्व भारतीय राजदूत नरेंद्र पी जैन ने कहा," वह सिर्फ उससे ज्यादा साबित हुए उसके तत्कालीन पाकिस्तानी समकक्ष जुल्फिकार अली भुट्टो के लिए एक मैच। एक परिषद के बहस के दौरान जब भुट्टो ने कहा कि सरदार के हाथ संघर्ष से खून से भरे हुए हैं, तो स्वर्ण सिंह उठ गए और अपने साफ, निर्दोष हाथ दिखाए। "[3] वह परिचित थे और कई भाषाओं का एक कुशल वक्ता था। उन्होंने 1 9 60 में भारत-चीन सीमा प्रश्न पर चीनी नेता चौ-एन-लाई के साथ जवाहरलाल नेहरू की बातचीत में सहायता की। वह 1 962-63 में पाकिस्तान के साथ छह दौर के वार्ता के दौरान भारतीय प्रतिनिधिमंडल में थे। [4]

नवंबर 1 9 75 में उन्होंने इस्तीफा दे दिया जब तक वह लगातार सरकारों का हिस्सा बने रहे।

वह 1 9 57, 1 9 62, 1 9 67 और 1 9 72 में लोकसभा के लिए चुने गए थे।
**सैंड्रा बर्गिटे टोकस्विग** ओबीई (/ˈटीɒksvमैंɡ//ˈtɒksviɡ/, डैनिश उच्चारण: [ˌsand̥i ˈtˢʌɡ̊sʋiːˀ]; जन्म 3 मई, 1958) एक डेनिश-ब्रिटिश हास्य अभिनेता, लेखक, अभिनेता, प्रस्तोता और  ब्रिटिश रेडियो और टेलीविजन पर निर्माता , और राजनीतिक कार्यकर्ता है।

21 अक्टूबर 2016 को, टोकस्विग ने बीबीसी टेलीविजन क्विज़ शो क्यूआई के मेजबान के रूप में स्टीफन फ्राई से पदभार ग्रहण किया। वह 2006 में जून 2006 तक बीबीसी रेडियो 4 पर द न्यूज़ क्विज़ की मेजबान थीं। उसने 2012-13 में चैनल 4 टेलीविजन पर 1001 चीजें आप जानना चाहिए क्विज़ शो भी प्रस्तुत किया, और उसी चैनल के खेल शो की एक पुनर्जीवित श्रृंखला *पंद्रह से एक* की मेजबानी की शुरूआत 5 अप्रैल 2014 को की।

वह महिलाओं की समानता पार्टी (मार्च 2015 में स्थापित किया है) की संयुक्त संस्थापक है, अक्टूबर 2012 में पोर्ट्समाउथ विश्वविद्यालय के चांसलर के रूप में स्थापित किया गया था, और द विमेन ऑफ द ईयर लंच की वर्तमान अध्यक्ष है।

16 मार्च 2017 को टोकस्विग को कॉमेडियन नोएल फील्डिंग के साथ *द ग्रेट ब्रिटिश बेक ऑफ* के नए सह-प्रस्तोता के रूप में घोषित किया गया।

प्रारंभिक जीवन
--------------

टोकस्विग का जन्म डेनमार्क में हुआ था उनके पिता, क्लॉस टोकस्विग, एक डेनिश पत्रकार और प्रसारक और विदेशी संवाददाता थे, इसलिए टोकस्विग ने ज्यादातर डेनमार्क के बाहर, ज्यादातर न्यूयॉर्क शहर में अपनी युवा ज़िन्दगी बिताई। उसकी मां, जूली ऐनी टोकस्विग (नी ब्रेट) ब्रिटिश हैं।  वह टोरमेट स्कूल, गिल्डफोर्ड के निकट एक स्वतंत्र लड़कियों के स्कूल में पढ़ी, जब उनके पिता लंदन में स्थित थे। उनकी पहली नौकरी 18 साल की उम्र में संगीतक जीसस क्राइस्ट सुपरस्टार के फौलो स्पॉट ऑपरेटर के रूप में एक पोजीशन थी।

सन्दर्भ
-------

1. ↑  Ross, Alice (16 March 2017). "Noel Fielding and Sandi Toksvig to host new Great British Bake Off". *The Guardian*. London. मूल से 8 मई 2017 को पुरालेखित. अभिगमन तिथि 9 मई 2017.
2. ↑  McQuillan, Rebecca (2013-10-18). "Sandi Toksvig minds her manners". *The Herald Scotland*. मूल से 12 जून 2018 को पुरालेखित. अभिगमन तिथि 2016-01-26.
3. ↑  Toksvig, Sandi (24 January 2013). *The Chain Of Curiosity*. London, UK: Hachette UK. आई॰ऍस॰बी॰ऍन॰ 9781405527231. अभिगमन तिथि 25 April 2014. `|ISBN=` और `|isbn=` के एक से अधिक मान दिए गए हैं (मदद)
4. ↑  Tokvsig, Sandi (30 December 2007). "Sandi Toksvig: All the world's backstage". *The Sunday Telegraph*. मूल से 28 मई 2014 को पुरालेखित. अभिगमन तिथि 25 April 2014. `|last1=` और `|last=` के एक से अधिक मान दिए गए हैं (मदद); `|first1=` और `|first=` के एक से अधिक मान दिए गए हैं (मदद)
**सैंड्रा लिलियाना पेना चोक्यू (Sandra Liliana Peña Chocué)** (1985-2021) एक कोलंबियाई स्वदेशी जन अधिकार कार्यकर्ता और रक्षक थीं। वह कोलंबिया के नासा लोगों (पैज़ लोगों) का अधिकार था। वह काका में स्वदेशी रिजर्व "ला लगुना-साइबेरिया सैट तमा कीवे" की गवर्नर थीं। बहुत कम उम्र में एक सामुदायिक नेता होने के नाते, उन्हें रिजर्व के शिक्षा कार्यक्रम नीति समन्वयक नियुक्त की गई थीं। राज्यपाल के रूप में सेवा करते हुए, उन्होंने अवैध फसलों से रिजर्व को साफ कर दिया।

20 अप्रैल, 2021 में, सैंड्रा लिलियाना पेना चोके की हथियार रखने वाले 4 अज्ञात लोगों ने गोली मारकर हत्या कर दी थी। इन अज्ञात लोगों ने कोका के काल्डोनो में "ला लगुना-साइबेरिया" के स्वदेशी रिजर्व में उसके घर से जबरन उसका अपहरण कर लिया। बाद में, वे उसे कहीं ले आए और उसकी हत्या कर दी।

सक्रियता, घातक धमकी और हत्या
----------------------------

सैंड्रा लिलियाना पेना चोके ने कोलंबिया में नासा स्वदेशी लोगों की स्वायत्तता और पैतृक संस्कृति की सुरक्षा के लिए काम किया। उन्होंने स्वदेशी रिजर्व में महिलाओं की भूमिका की मान्यता के लिए काम किया। उसने सशस्त्र बलों से मृत खतरों और दबावों का सामना करके क्षेत्र की रक्षा की। शक्तिशाली लोग अवैध फसलों, अवैध खनन और नासा के सामूहिक और क्षेत्रीय अधिकारों और संस्कृति को प्रभावित करने वाले कार्यों का विस्तार करना चाहते थे। उसने नासा के लोगों के क्षेत्रों में शांति बनाने के लिए खुद को समर्पित कर दिया। वह स्वदेशी लोगों के अधिकारों का समर्थन कर रही थी।

20 अप्रैल 2021 को, सैंड्रा लिलियाना पेना चोके पोपायन शहर में कोलंबियाई सरकार के अधिकारियों के साथ एक बैठक की तैयारी कर रही थी। यह तब था जब उसके घर को गिरोहों ने तोड़ दिया था। तभी 4 अज्ञात लोगों ने हथियार लेकर उस पर हमला कर दिया। "कोका की क्षेत्रीय स्वदेशी परिषद" (CRIC) की एक रिपोर्ट के अनुसार, उसकी हत्या से पहले, उसने आरक्षित स्थान पर अवैध फसलों की खेती में वृद्धि के खिलाफ आवाज़ उठाई थी। उसके भाषण के परिणामस्वरूप, उसे अवैध समूहों द्वारा धमकी दी गई थी। उन समूहों ने काका विभाग के क्षेत्र पर नियंत्रण का प्रयोग किया। उसने अधिकारियों को धमकियों के बारे में भी बताया।

सन्दर्भ
-------

1. ↑  pccriceditor (2022-04-21). "Sandra Liliana Peña Chocué: un legado para las mujeres del Cauca". *Consejo Regional Indígena del Cauca - CRIC* (स्पेनी में). अभिगमन तिथि 2022-04-26.
2. ↑  .
3. ↑  "Sandra Liliana Peña Chocué". *Front Line Defenders* (अंग्रेज़ी में). 2021-04-22. अभिगमन तिथि 2022-04-26.
4. ↑  "Sandra Liliana Peña Chocué – HRD Memorial" (अंग्रेज़ी में). अभिगमन तिथि 2022-04-26.
5. ↑  .
6. ↑  "Sandra Liliana Peña Chocué – HRD Memorial" (अंग्रेज़ी में). अभिगमन तिथि 2022-04-26.
7. ↑  "Indigenous governor murdered in Colombia: the limits of the Nasa people's resistance - IWGIA - International Work Group for Indigenous Affairs". *www.iwgia.org*. अभिगमन तिथि 2022-04-26.
8. ↑  "Nasa Indigenous Governor Sandra Liliana Peña Chocué shot and killed". *ABColombia* (अंग्रेज़ी में). 2021-04-23. अभिगमन तिथि 2022-04-26.
9. ↑  "Nasa Indigenous Governor Sandra Liliana Peña Chocué shot and killed". *ABColombia* (अंग्रेज़ी में). 2021-04-23. अभिगमन तिथि 2022-04-26.
10. ↑  .
11. ↑  "Sandra Liliana Peña Chocué – HRD Memorial" (अंग्रेज़ी में). अभिगमन तिथि 2022-04-26.
12. ↑  "Indigenous governor murdered in Colombia: the limits of the Nasa people's resistance - IWGIA - International Work Group for Indigenous Affairs". *www.iwgia.org*. अभिगमन तिथि 2022-04-26.
**कठपुतली** विश्व के प्राचीनतम रंगमंच पर खेला जाने वाले मनोरंजक कार्यक्रमो में से एक है। कठपुतलियों को विभिन्न प्रकार की गुड्डे गुड़ियों, जोकर आदि पात्रों के रूप में बनाया जाता है। इसका नाम कठपुतली इस कारण पड़ा क्योंकि पूर्व में भी लकड़ी अर्थात काष्ठ से बनाया जाता था। इस प्रकार काष्ठ से बनी पुतली का नाम कठपुतली पड़ा। प्रत्येक वर्ष २१ मार्च  को विश्व कठपुतली दिवस भी मनाया जाता है। 

धागों से संचालित कठपुतली

इतिहास
------

कठपुतली के इतिहास के बारे में कहा जाता है कि ईसा पूर्व चौथी शताब्दी में महाकवि पाणिनी के अष्टाध्याई ग्रंथ हमें पुतला नाटक का उल्लेख मिलता है। इसके जन्म को लेकर कुछ पौराणिक मत इस प्रकार भी मिलते हैं कि भगवान शिव जी ने काठ की मूर्ति में प्रवेश कर माता पार्वती का मन बहला कर इस कला को प्रारंभ किया इसी प्रकार उज्जैन नगरी के राजा विक्रमादित्य के सिंहासन में जड़ित 32 पुतलियों का उल्लेख सिंहासन बत्तीसी नामक कथा में भी मिलता है

सन्दर्भ
-------

1. ↑  "UNION INTERNATIONALE DE LA MARIONNETTE". मूल से 5 अप्रैल 2017 को पुरालेखित. अभिगमन तिथि 4 अप्रैल 2017.
2. ↑  "भारतीय राज्यों के प्रमुख कठपुतली परंपराओं की सूची". *Jagranjosh.com*. 2018-07-31. अभिगमन तिथि 2020-06-26.
विश्व कठपुतली दिवस कब मनाया जाता है?
हिदेकी तोजो
**हिदेकी तोजो** (東條 英機 ; 30 दिसम्बर 1884 – 23 दिसम्बर 1948) जापान के एक सैनिक अधिकारी और राजनीतिक नेता थे। इनका जन्म सन् १८८४ ईo में हुआ था। इंपीरियल मिलिटरी अकादमी में शिक्षा प्राप्त करने के पश्चात् इसकी नियुक्ति उप-लफ्टेनेंट के पद पर हुई। सन् 1919 में यह सहकारी सैनिक राजदूत बनकर बर्लिन गये। वहाँ से लौटने पर युद्धकार्यालय में इन्होने विभिन्न पदों का कार्यभार सँभाला। १९३७ में यह सशस्त्र पुलिस का कमांडर बनाया गया। इसी समय इसने मंचूरिया में क्वांतुंग सेना के कर्मचारियों के प्रधान का कार्यभार भी सँभाला। १९४० में इसे युद्धमंत्री और एक वर्ष बाद प्रधान मंत्री बनने का सौभाग्य प्राप्त हुआ।

७ दिसम्बर १९४१ को पर्ल हार्बर पर जापानी आक्रमण के पश्चात् तोजो ने आधिकारिक रूप से संयुक्त राज्य अमरीका के विरुद्ध युद्ध की घोषणा कर दी। प्रशांत महासागर के कई स्थानों पर जापानियों की हार हुई जिसके कारण तोजो ने अपने हाथ में अधिनायकीय अधिकार ले लिए और युद्धमंत्री तथा सैनिक कर्मचारी वर्ग के प्रमुख के कार्यों की देखभाल स्वयं करने लगे। मरियाना द्वीपसमूह पर अमरीका के सफल आक्रमण के परिणामस्वरूप जापानी सरकार इतनी निर्बल हो गई कि तोजो को कर्मचारीवर्ग के प्रमुख का पद त्याग देना पड़ा। १९४५ में जापान के औपचारिक आत्मसमर्पण के उपरांत तोजो ने आत्महत्या का प्रयास किया किंतु अस्पताल में उसकी जान बच गई। तदुपरांत उसे सैनिक अपराधी ठहराकर उस पर अभियोग चलाया गया और २३ दिसम्बर १९४८ को प्राणदंड दिया गया।
जुलाई, 2015 में पॉज़ गिटार में मोरक्को के गायक हिंदी ज़हरा
**हिंदी ज़हरा** ( तमाज़ित : ⵀⵉⵏⴷⵉ ⵣⴰⵀⵕⴰ, अरबी : هندي زهرة, जन्म 20 जनवरी 1979  में खौरिब्गा मोरक्को) एक मोरक्को की गायक है  और अभिनेत्री। उनके गाने ज्यादातर अंग्रेजी में हैं लेकिन कुछ गाने जैसे कि "इमिक सी मिक" बर्बर भाषा में हैं। 

जैसे गायक से प्रभावित चेइखहा रिमिटी हैं,

व्यवसाय
-------

ज़हरा का जन्म मोरक्को में हुआ था। पंद्रह साल की उम्र में, उसने स्कूल छोड़ दिया और अपने पिता के साथ रहने के लिए पेरिस चली गई, जो एक सैनिक थे। 18 साल की उम्र में उसने लौवर में काम किया। 

ज़हरा ने अपना पहला गीत और धुनें लिखीं। वह एक स्व-सिखाया बहु-साधनवादी है । 2005 तक उसने लगभग 50 गाने लिखे जिनमें से *सुंदर टैंगो* , *आउल्सौल* , *ट्राई* , और *स्टैंड अप* को पहली बार 2009 में ईपी *हिंदी ज़हरा* पर रिलीज़ किया गया था और ग्यारह गाने हिंदी ज़हरा के पहले एल्बम में रिकॉर्ड किए गए थे जो जनवरी 2010 में जैज़ लेबल पर रिलीज़ किया गया ब्लू नोट रिकॉर्ड्स उद्घाटन गीत *ब्यूटीफुल टैंगो* का वीडियो फ्रांसीसी निर्देशक टोनी गाल्टिफ़ द्वारा बनाया गया था।  गीत *स्टैंड* को वेस्टर्न यूनियन द्वारा एक व्यावसायिक अभियान के लिए चुना गया था। जून 2010 में उन्होंने अपने पहले एल्बम *बैड बैड थिंग्स में* फ्रांसीसी संगीतकार ब्लंडेट्टो के साथ सहयोग किया। नवंबर 2010 में, हिंदी ज़हरा ने सर्वश्रेष्ठ एल्बम के लिए प्रिक्स कॉन्स्टेंटिन जीता।  फरवरी 2011 में, उन्होंने सर्वश्रेष्ठ विश्व संगीत एल्बम के लिए विक्टॉइर्स डे ला मस्किक पुरस्कार जीता। 

2014 में उन्हें टैला हदीद और द कट इन फातिह अकिन द्वारा *द नाईट फ्रेम ऑफ़ मिडनाइट की* भूमिकाएँ मिलीं। 

अप्रैल 2015 में उसका दूसरा स्टूडियो एल्बम होमलैंड रिलीज़ हुआ।

संदर्भ
------

1. ↑  Ammour, Idi (27 April 2015). "La douceur de l'Orient aux inflexions des touaregs et de la langue berbère: Homeland, le nouvel album de Hindi Zahra" (French में). Algiers: djazairess.com. मूल से 27 अप्रैल 2015 को पुरालेखित. अभिगमन तिथि 28 April 2015.सीएस1 रखरखाव: नामालूम भाषा (link)
2. ↑  "Hindi Zahra - Music for the Soul". EFI-News.com. 21 September 2011. मूल से 13 December 2011 को पुरालेखित. अभिगमन तिथि 25 October 2011.
3. ↑  "Hindi Zahra: If music be a tree". Thedailynewsegypt.com. 24 June 2010. मूल से 16 जुलाई 2011 को पुरालेखित. अभिगमन तिथि 1 May 2011.
4. 1 2  "Hindi Zahra biography". Hindi-zahra.com. 23 March 2011. मूल से 11 July 2011 को पुरालेखित. अभिगमन तिथि 1 May 2011.
5. ↑  "Hindi Zahra, une voix nomade entre Orient et Occident". Leparisien.fr. 22 May 2010. मूल से 9 अप्रैल 2019 को पुरालेखित. अभिगमन तिथि 1 May 2011.
6. ↑  Par PHILIPPE BROCHEN. "Hindi Zahra, prix Constantin 2010". Next.liberation.fr. मूल से 13 मार्च 2012 को पुरालेखित. अभिगमन तिथि 1 May 2011.
7. ↑  "Les Victoires de la musique de 2011 (The 2011 Music's Victories)". Transparent.com. 11 February 2011. मूल से 16 मार्च 2012 को पुरालेखित. अभिगमन तिथि 1 May 2011.

बाहरी कड़ियाँ
-------------

* सरकारी वेबसाइट
* गार्जियन द्वारा *हस्तनिर्मित* की सीडी की समीक्षा
**हजरा बेगम** (जन्म:1910,मृत्यु:20 जनवरी 2003) एक भारतीय राजनीतिज्ञ थीं, 1954 से 1962 तक भारतीय कम्युनिस्ट पार्टी की नेता और भारतीय महिला राष्ट्रीय संघ की महासचिव रही।

#### प्रारंभिक जीवन

हजरा का जन्म 1910 में एक धनी परिवार में हुआ था, वह रामपुर, उत्तर प्रदेश में पली बड़ी। उनके पिता मेरठ में मजिस्ट्रेट थे। हजरा बेगम की शादी ज़.ए. अहमद से हुई थी, लेकिन जल्द ही उनका तलाक हो गया और वो अपने नवजात बच्चें के साथ अपने पिता के घर लौट आई, इस दौरान वह मेरठ षडयंत्र केस, भारतीय कम्युनिस्ट नेतृत्व के खिलाफ न्यायिक प्रक्रिया से प्रेरित हुईं।

#### राजनीतिक जीवन

हजरा बेगम 1933 में अपने बेटे के साथ मोंटेसरी की शिक्षा लेने ब्रिटेन गई, ब्रिटेन में अपनी पढाई के दौरान, वह ब्रिटेन की कम्युनिस्ट पार्टी में शामिल होने वाली पहली भारतीयो में से एक थी। वह इंडियन मार्क्सवादी समूह से भी जुड़ी थी। हजरा बेगम ने 1935 सोवियत संघ का भी दौरा किया। और फिर 1935 में ही हजरा के.एम. अशरफ के साथ भारत लौट आई। उसके बाद वो भारत में इलाहाबाद में कांग्रेस सोशलिस्ट पार्टी में सक्रिय हो गई जहां हजरा ने रेलवे कुलियो, प्रेस कार्यकर्ताओ, और को एकजुट किया। वह इलाहाबाद सी एस पी के युवा नेताओं के एक कोर समूह की भी सदस्य थी। साथ ही ज़.ए. अहमद, के.एम. अशरफ, और राममनोहर लोहिया, जिनमे से लोहिया को छोड़कर सभी भाकपा के भी सदस्य थे।

हजरा 1940 में अखिल भारतीय महिला सम्मेलन की आयोजक सचिव बनी, और उन्होनें लगातार सप्ताहिक कौमी जंग में भी योगदान दिया था। 1949 में वाह पांच महीने तक लखनऊ के जेल में भी रही थी।

1952 में हजरा ने विएना विश्व शांति सम्मेलन भी हिस्सा लिया था।

#### मृत्यु

लम्बी बीमरी के कारण 20 जनवरी 2003 में हजरा बेगम का निधन हो गया।
अल बातिनाह क्षेत्र में नख़ल​ क़िले के पीछे दिखते हजर पहाड़
**हजर पहाड़** (अरबी: جبال الحجر‎, जबाल अल-हजर, अंग्रेज़ी: Hajar Mountains) पूर्वोत्तरी ओमान और पूर्वी संयुक्त अरब अमीरात में स्थित पहाड़ों की एक शृंखला है जो पूर्वी अरब प्रायद्वीप की सबसे ऊँची शृंखला भी है। यह पहाड़ियाँ ओमान के तटवर्ती मैदान को अन्दर के रेगिस्तानी पठार से अलग करती हैं। हजर पहाड़ शृंखला ओमान की खाड़ी के समुद्र से लगभग ५०-१०० किमी दूर खड़े हैं।

भूगोल
-----

हजर पहाड़ उत्तर में मुसन्दम प्रायद्वीप में शुरू होते हैं। यहाँ से पश्चिमी हजर उपशृंखला (जिसे हजर अल-ग़रबी भी कहते हैं) दक्षिणपूर्व की ओर चलती है। शुरू में यह तट के पास हैं और आगे जाकर समुद्र से दूर ज़मीन के अन्दर होते चले जाते हैं। हजर के मध्य भाग में जबल अख़्दर​ (الجبل الأخضر‎, Jebel Akhdar, अर्थ: हरा पहाड़) का क्षेत्र है जो २,९८० मीटर (९,८३४ फ़ुट) ऊँचा खड़ा है और ओमान का सबसे ऊँचा और जंगली इलाक़ा माना जाता है। जबल अख़्दर और उस से ज़रा छोटी जबल नख़्ल​ (Jebel Nakhl) शृंखला, के पूर्व में समैल वादी है और उस से भी आगे पूर्व में पूर्वी हजर उपशृंखला (हजर अश-शरक़ी) है जो तट के बहुत पास है और सूर के शहर तक जाते हैं। कुल मिलाकर यह पहाड़ियाँ ५०० किमी तक चलती हैं।

हजर पहाड़ियों से उत्तर और पूर्व के तटवर्ती मैदानी इलाक़े को अल बातिनाह क्षेत्र कहा जाता है, जिसका मतलब 'पेट' है। इन पहाड़ों के दुसरे पार स्थित धरती को अज़ ज़ाहिराह, यानि 'पीठ' कहते हैं।

इन्हें भी देखें
---------------

* अल बातिनाह क्षेत्र
* अज़ ज़ाहिराह मुहाफ़ज़ाह

सन्दर्भ
-------

1. ↑  Oman, a Country Study, Federal Research Division, pp. 80, Kessinger Publishing, 2004, ISBN 978-1-4191-3829-4, *... The Al Hajar Mountains form two ranges: the Al Hajar al Gharbi Mountains and the Al Hajar ash Sharqi (Eastern Al Hajar) Mountains. They are divided by the Wadi Samail (the largest wadi in the mountain zone), a valley that forms the traditional route between Muscat and the interior ...*
2. 1 2  Oman: The Bradt Travel Guide, Diana Darke, Sandra Shields, pp. 4, Bradt Travel Guides, 2010, ISBN 978-1-84162-332-0, *... The head is the Musandam Peninsula, called Ru'us Al Jibal (Head of the Mountains), the backbone or spine is the Hajar Mountains, while the back (Arabic: Al Dhahirah) is the stretch from the mountains to Buraimi. The interior (Al Dakhiliyah) encompasses the Jebel Akhdar range (green mountain) and the historic towns of Nizwa ad Bahla; the stomach or underbelly (Al Batinah) is the fertile coastal plain down to Muscat ...*
**सूफ्यान स्टीवंस** (Sufjan Stevens, /ˈsuːfjɑːn/; जन्म 1 जुलाई, 1975) एक अमेरिकी गायक, गीतलेखक और बहु-वाद्ययंत्री हैं। उन्होंने अन्य कलाकारों के साथ नौ एकल स्टूडियो एल्बम और कई सहयोगी एल्बम जारी किए हैं। स्टीवंस को ग्रैमी और अकादमी पुरस्कार नामांकन प्राप्त हुआ है।

उनका पहला एल्बम, *अ सन केम*, 2000 में अस्थमैटिक किटी लेबल पर जारी किया गया था, जिसे उन्होंने अपने सौतेले पिता के साथ सह-स्थापित किया था। उन्हें अपने 2005 एल्बम *इलिनोइ* के लिए व्यापक पहचान मिली, जो *बिलबोर्ड* टॉप हीटसीकर्स चार्ट पर नंबर एक पर पहुंच गया, और उस एल्बम के एकल गीत "शिकागो "के लिए। स्टीवंस ने बाद में 2017 की फिल्म *कॉल मी बाय योर नेम* के साउंडट्रैक में योगदान दिया। उन्हें साउंडट्रैक के मुख्य एकल, "मिस्ट्री ऑफ लव "के लिए सर्वश्रेष्ठ मूल गीत के लिए अकादमी पुरस्कार नामांकन और विजुअल मीडिया के लिए लिखे गए सर्वश्रेष्ठ गीत के लिए ग्रैमी नामांकन मिला।

स्टीवंस ने अलग-अलग शैलियों के एल्बम जारी किए हैं, जिनमें *द एज ऑफ एडज़* के इलेक्ट्रॉनिका और *सेवन स्वांस* के लो-फाई लोक से लेकर *इलिनोइस* के सिम्फोनिक इंस्ट्रूमेंटेशन और क्रिसमस-थीम वाले गाने *"सॉंग्स फॉर क्रिसमस"* शामिल हैं। वह विभिन्न वाद्यों का उपयोग करते हैं, अक्सर उनमें से कई को एक ही रिकॉर्डिंग पर स्वयं बजाते हैं। स्टीवंस का संगीत विभिन्न विषयों, विशेषकर धर्म और आध्यात्मिकता की खोज के लिए भी जाना जाता है। स्टीवंस का दसवां और दूसरा सबसे हालिया स्टूडियो एल्बम, *ए बिगिनर्स माइंड*, एंजेलो डी ऑगस्टीन के साथ बनाया गया था और 2021 में रिलीज़ किया गया था।
**हिंडनबर्ग रिसर्च** अमेरिकी वित्तीय शोध कंपनी है। रिसर्च फर्म का फोकस एक्टिविस्ट शॉर्ट-सेलिंग पर है। यह 2017 में नाथन एंडरसन द्वारा स्थापित किया गया था, [2] [3] और यह न्यूयॉर्क शहर में स्थित है। 1937 के हिंडनबर्ग आपदा के नाम पर, जिसे वे मानव निर्मित परिहार्य आपदा के रूप में चिह्नित करते हैं, [5] फर्म अपनी वेबसाइट के माध्यम से सार्वजनिक रिपोर्ट तैयार करती है जो कॉर्पोरेट धोखाधड़ी और दुर्भावना का आरोप लगाती है। [6] कंपनियां जो उनकी रिपोर्ट का विषय रही हैं, उनमें अदानी समूह, निकोला, [7] क्लोवर हेल्थ, [8] कंडी, [9] और लॉर्डस्टाउन मोटर्स शामिल हैं। इन रिपोर्टों में शॉर्ट-सेलिंग के अभ्यास की रक्षा भी शामिल है और रिपोर्ट प्रकाशित करने से पहले कंपनी में शॉर्ट पोजीशन रखने के दौरान वे "धोखाधड़ी को उजागर करने और निवेशकों की सुरक्षा में महत्वपूर्ण भूमिका निभाते हैं"।, इस फार्म के खिलाफ यूएस का डिपार्टमेंट ऑफ जस्टिस जांच कर रहा है कि यह हेज फंड के साथ मिलकर शॉर्ट सेलिंग कर रही है और इस अपने प्रॉफिट के लिए इस्तेमाल करती है

सन्दर्भ
-------

1. ↑  Warner, Bernhard (22 October 2022). "An Activist Short Seller Gets His Day in Court". *The New York Times*.
2. ↑  "Little Big Shorts: How tiny 'activist' firms became sheriffs in the stock market's Wild West". *Fortune* (अंग्रेज़ी में). अभिगमन तिथि 2021-02-07.
3. ↑  Mandl, Carolina (27 January 2023). "Explainer: Who is behind Hindenburg, the company that is shorting Adani?". Reuters.
4. ↑  "अडानी समूह को एफपीओ के सफल होने का भरोसा".
**हेमचंद जोशी** (२१ जून सन् १८९४ ई. -) हिंदी के प्रमुख भाषाशास्त्री तथा इतिहासज्ञ थे।

इनका जन्म नैनीताल में २१ जून सन् १८९४ ई. को हुआ। शिक्षा दीक्षा अल्मोड़ा, प्रयाग तथा वाराणसी में हुई। काशी हिंदू विश्वविद्यालय से इतिहास में एम. ए. किया। बर्लिन विश्वविद्यालय में भी आपने उच्च अध्ययन किया और पैरिस विश्वविद्यालय से ऋग्वेदकाल में आर्थिक राजनीतिक स्थिति पर शोधप्रबंध प्रस्तुत कर डी. लिट्. की उपाधि ली। फ्रांस तथा जर्मनी में आप अनेक वर्ष रहे तथा वहाँ भाषा एवं साहित्य का गहन अध्ययन किया।

भारत के स्वाधीनता आंदोलन में भी आपने प्रारंभ में भाग लिया था। गांधीजी की अपेक्षा तिलक का आपपर अधिक प्रभाव था। आप प्राय: सभी प्रमुख भारतीय भाषाएँ जानते थे। ग्रीक, लैटिन, इतालवी आदि भाषाओं के भी आप अच्छे ज्ञाता थे। सन् १९२२ में आपकी 'स्वाधीनता के सिद्धांत' नामक पुस्तक प्रकाशित हुई। सन् ४० में 'भारत का इतिहास' और ४४ में 'विक्रमादित्य' नामक पुस्तकें प्रकाशित हुईं। रिचर्ड पिशेल के 'प्राकृत भाषा के व्याकरण' का अनुवाद आपकी उल्लेख्य कृति है। आपने संस्मरण, यात्रा विवरण तथा प्रमुख पत्र पत्रिकाओं में सैकड़ों महत्वपूर्ण निबंध लिखे हैं। मासिक विश्वमित्र, विश्ववाणी तथा धर्मयुग का संपादन कर आपने हिंदी पत्रकारिता को नवीन दिशा प्रदान की। हिंदी भाषा तथा साहित्य के क्षेत्र में आपकी सेवाएँ चिरस्मरणीय रहेंगी।
**हेमकुंट साहिब** चमोली जिला, उत्तराखंड, भारत में स्थित सिखों का एक प्रसिद्ध तीर्थ स्थान है। यह हिमालय में 4632 मीटर (15,192.96 फुट) की ऊँचाई पर एक बर्फ़ीली झील के किनारे सात पहाड़ों के बीच स्थित है। इन सात पहाड़ों पर निशान साहिब झूलते हैं। इस तक ऋषिकेश-बद्रीनाथ साँस-रास्ता पर पड़ते गोविंदघाट से केवल पैदल चढ़ाई के द्वारा ही पहुँचा जा सकता है।

यहाँ गुरुद्वारा श्री हेमकुंट साहिब सुशोभित है। इस स्थान का उल्लेख गुरु गोबिंद सिंह द्वारा रचित दसम ग्रंथ में आता है। इस कारण यह उन लोगों के लिए विशेष महत्व रखता है जो दसम ग्रंथ में विश्वास रखते हैं।

निरुक्ति
--------

हेमकुंट एक संस्कृत नाम है जो *हेम* ("बर्फ़") और *कुंड* ("कटोरा") से आया है। दसम ग्रंथ के मुताबिक़ यह वह जगह है जहाँ पाँडु राजो ने योग्य सुधारा था।

हेमकुंट साहिब जाते तीर्थयात्री

सन्दर्भ
-------

1. ↑  Hemkunt Sahib at Google maps Archived 2012-11-12 at the Wayback Machine *Satellite view: lake, Gurudwara building on west shore, zigzag pilgrim path from Ghanaria (2 km west) to west shore. Terrain view: Hemkunt Sahib at 4,200 m, Ghanaria at 3,100 m*.
**सेंट जॉन्स**, कैरीबियन सागर में वेस्ट इंडीज में स्थित अण्टीगुआ और बारबूडा देश की राजधानी और 22,193  की आबादी के साथ सबसे बड़ा शहर है, सेंट जॉन्स देश का वाणिज्यिक केंद्र और अण्टीगुआ द्वीप का मुख्य बंदरगाह है।

इतिहास
------

द्वीपों को पहली बार 1632 में उपनिवेशित करने के बाद से सेंट जॉन, अण्टीगुआ और बारबूडा का प्रशासनिक केंद्र रहा है, और जब 1981 में राष्ट्र ने स्वायत्ता हासिल की तो यह सरकार की प्रशानिक केन्द्र बन गई।

अर्थव्यवस्था
------------

सेंट जॉन्स लेसर एंटील्स में सबसे विकसित और विश्वव्यापी नगर पालिकाओं में से एक है। शहर अपने शॉपिंग मॉल के साथ-साथ पूरे शहर में वस्त्रों के लिए प्रसिद्ध है, चित्रकार आभूषण और हाउट-कॉटर कपड़ों की बिक्री होती है। यहां स्वतंत्र, स्थानीय रूप से संचालित कई फैशन प्रतिष्ठान भी हैं।

सेंट जॉन, द्वीप पर आने वाले क्रूज जहाजों के पर्यटकों के लिये रिसॉर्ट्स बनाये गये है जो हर्टेज क्वे और रेडक्लिफ क्वे में स्थित बंदरगाह में में आते हैं।

शहर में निवेश बैंकिंग उद्योग की मजबूत उपस्थिति है। प्रमुख विश्व वित्तीय संस्थानों के सेंट जॉन्स में कार्यालय हैं।

शहर के दक्षिण-पश्चिम किनारे पर एक बाजार है जहां ताजा उपज, मीट और ताजा मछली प्रतिदिन बेची जाती है।

जनसांख्यिकी
-----------

सेंट जॉन्स नगर का केन्द्र
सेंट जॉन्स की अधिकांश जनसंख्या अण्टीगुआ के बाकी हिस्सों को दर्शाती है: ब्रिटिश और पुर्तगाली समेत यूरोपीय अल्पसंख्यक के साथ अफ्रीकी और मिश्रित यूरोपीय-अफ्रीकी वंश के लोग रहते है।

सन्दर्भ
-------

1. ↑  "संग्रहीत प्रति" (PDF). मूल से 4 मार्च 2016 को पुरालेखित (PDF). अभिगमन तिथि 24 अक्तूबर 2018.